OpenLLM-France/wikimedia huggingface dataset:
# Carrer Vila Puig (Sant Quirze del Vallès)

El Carrer Vila Puig és una via pública de Sant Quirze del Vallès (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Entre els carrers que constituirien el primigeni nucli de població, a partir del centre que marca l'església sobre un turó a 188 metres d'altitud, es troba el carrer de Vila Puig, abans anomenat carrer Major.
Al llarg del carrer, es conserven una sèrie d'habitatges dins la tipologia de cases de poble, és a dir, edificis d'una planta baixa i pis. Alguns tenen porta d'entrada rectangular i d'altres, d'arc rodó. L'estructura i els materials són senzills.
Les que encara estan habitades, han estat recuperades conservant la seva tipologia i realitzant només les modificacions d'acord amb la funció i ús actual.
Les cobertes són de teules àrabs i carener horitzontal a la façana i sota una motllura en ressalt formant un incipient ràfec. Al registre del pis hi ha finestres rectangulars, conservant algunes d'elles un ampit motllurat.

## Història

Actualment, el carrer porta el nom de Vila Puig com a record del pintor paisatgístic català, nascut a Sant Quirze l'any 1892.

## Referències

* 1 2 3 4 5 «Carrer Vila Puig». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 juny 2020].
# Arquebisbat d'Okhrida

«Arquebisbat d'Okhrida» té aquests significats:
* L'Arquebisbe d'Okhrida i Metropolità de Skopje és el primat d'una església ortodoxa autònoma sota jurisdicció de l'Església Ortodoxa Sèrbia.
* L'Arquebisbe d'Okhrida i Macedònia és el primat de l'Església Ortodoxa de Macedònia, l'autocefàlia de la qual no està reconeguda per la resta d'Esglésies Ortodoxes
* L'Arquebisbat Búlgar d'Okhrida fou una església ortodoxa autònoma (1019-1767) sota jurisdicció del Patriarcat de Constantinoble.
# Antírrio

Antirrio (en grec modern Αντίρριο), també Antírrion, Antírhion, Antirion o Antirrhion (antiga grafia, del grec antic Ἀντίῤῥιον), en llatí : Antirrhium), és una ciutat de Grècia, situada al golf de Corint, prop de Naupacte. A la vora seu es troba el pont Rio-Antírrio.

## Referències

* ↑ «Locations in Greece - Greek Travel Pages (GTP)», 13-12-2004. Arxivat de l'original el 2004-12-13. [Consulta: 2 març 2019].
* ↑ «Rio–Antirrio Bridge | City of Nafpaktia». Arxivat de l'original el 2019-03-06. [Consulta: 3 març 2019].
# Bujurquina apoparuana

Bujurquina apoparuana és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 7,7 cm de longitud total.

## Distribució geogràfica

Es troba a Sud-amèrica: Perú.

## Referències

* ↑ Kullander, S. O. 1986. Cichlid fishes of the Amazon River drainage of Peru. Swedish Museum of Natural History. Cichlids Amazon: 1-431, Pls. 1-38.
* ↑ BioLib (anglès)
* 1 2 «Bujurquina apoparuana» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dansville (Nova York)

Dansville és una població dels Estats Units a l'estat de Nova York. Segons el cens del 2000 tenia 4.832 habitants.

## Demografia

Segons el cens del 2000, Dansville tenia 4.832 habitants, 1.912 habitatges, i 1.246 famílies. La densitat de població era de 787,2 habitants/km².
Dels 1.912 habitatges en un 34% hi vivien nens de menys de 18 anys, en un 46,7% hi vivien parelles casades, en un 14,2% dones solteres, i en un 34,8% no eren unitats familiars. En el 28,6% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,7% tenia menys de 18 anys, un 8,7% entre 18 i 24, un 27,5% entre 25 i 44, un 21,3% de 45 a 60 i un 15,7% 65 anys o més.
L'edat mediana era de 37 anys. Per cada 100 dones de 18 o més anys hi havia 86,2 homes.
La renda mediana per habitatge era de 32.903 $ i la renda mediana per família de 41.519 $. Els homes tenien una renda mediana de 31.699 $ mentre que les dones 25.256 $. La renda per capita de la població era de 15.994 $. Entorn del 12,3% de les famílies i el 17% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dansville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Dansville». American Fact Finder. Oficina del Cens dels Estats Units, 12-01-2010.
# Carles I d'Orleans

Carles I d'Orleans i I de Valois (París 1394 - Amboise 1465), príncep de França, duc d'Orleans i duc de Valois (1407-1465).

## Orígens familiars

Nasqué el 24 de novembre de 1394 sent fill del duc Lluís I d'Orleans i Valentina Visconti. Era net per línia paterna del rei Carles V de França i Joana de Borbó, i per línia materna de Joan I de Visconti i Isabel de Valois.

## Núpcies i descendents

Es casà el 1406 a Compiegne amb Isabel de Valois, filla del rei Carles VI de França i Elisabet de Baviera. Tingueren una filla:
* la infanta Joana d'Orleans (1409-1432), casada el 1424 amb Joan II d'Alençon
Es casà, en segones núpcies, el 1410 amb Bonna d'Armagnac, filla del comte Bernat VII d'Armagnac. D'aquesta unió no tingueren fills.
Es casà, en terceres núpcies, el 1440 amb Maria de Cleves, filla del duc Adolf II de Cleves. D'aquest matrimoni tingueren tres fills:
* la infanta Maria d'Orleans (1457-1493)
* l'infant Lluís II d'Orleans (1462-1515), duc d'Orleans i posterior rei de França amb el nom de Lluís XII
* la infanta Anna d'Orleans (1464-1491), abadessa de Poitiers

## Guerra dels Cent Anys

Després que la Guerra dels Cent Anys contra Anglaterra es revifà el 1415, Carles I d'Orleans fou un dels molts nobles francesos que van ser ferits a la batalla d'Agincourt el 25 d'octubre d'aquell any. En aquella batalla fou capturat i traslladat fins a Anglaterra, on va romandre durant 25 anys. Tingué un bon confinament però no tingué la sort de poder demanar un rescat per la seva llibertat, ja que el mateix Enric V d'Anglaterra s'hi oposà amb valentia, sabent que era un dels seus rivals més temibles. Carles era el cap natural de la facció Armagnac i també era una peça cabdal en la successió a la corona francesa. Durant el seu captiveri Carles d'Orleans dedicà bona part del temps a la poesia, uns textos que ens han arribat fins als nostres dies i on explica de forma melancòlica el seu captiveri.
El 5 de novembre de 1440 finalment fou alliberat pels esforços dels seus enemics anteriors, sobretot Felip III de Borgonya i la seva esposa Isabel de Portugal. Al seu retorn es declarà servent de la duquessa de Borgonya i es casà amb la seva neboda, Maria de Cleves la qual aportà en dot la bona part dels 220.000 escuts que costà el seu retorn.
Carles d'Orleans morí el 5 de gener de 1465 a Amboise, i fou enterrat a l'església de Saint-Sauver a Blois.
# Asturias Semanal

Asturias Semanal va ser una revista de periodicitat setmanal creada en 1969 per Graciano García (més tard president de la Fundació Príncep d'Astúries), i que fou el seu director fins a 1977. Va tenir gran difusió tant dintre d'Astúries com entre les comunitats d'emigrants. El 16 de novembre de 1974, amb el nombre 284, va iniciar la seva marxa la secció Conceyu Bable, en la qual es feia ús de la llengua asturiana i que va donar nom a l'associació que es va legalitzar en 1976 i que seria el punt de partida de tot el moviment cultural i polític per la recuperació i normalització de la llengua a Astúries. En aquesta secció van escriure autors com Xuan Xosé Sánchez Vicente, Lluis Xabel Álvarez i Xosé Lluis García Arias.

## Referències

* ↑ Álvarez, Consejería de Educación, Cultura y Deporte Gobierno del Principado de Asturias Dirección y coordinación: Jesús Fernández. «Asturias Semanal. El nacimiento de un periodismo democrático | Biblioasturias» (en castellà). [Consulta: 20 setembre 2020].
# Antónov An-12

L'Antonov An-12 (denominació OTAN: Cub) és un avió de transport militar amb quatre turbohèlices dissenyat a la Unió Soviètica. És la versió militar de l'Antónov An-10. El primer prototip va volar el desembre de 1957. Se'n van construir uns 900, tant en versions militars com civils, abans que n'acabés la producció el 1973.
Una de les variants, igual que es va fer amb l'Hercules C-130, va ser utilitzada de base per una plataforma de SIGINT, de les sigles en anglès SIGnal INTelligence (Intel·ligència de Senyals). Algunes altres versions del Cub s'utilitzen en funcions de contramesures electròniques i avaluació.

## Especificacions (An-12)

Dades de Global Aircraft, Airliners.net
Característiques generals
* Tripulació: 5: 2 pilots, enginyer de vol, navegador i operador de ràdio
* Càrrega útil: 20.000 kg
* Longitud: 33,10 m
* Envergadura: 38,00 m
* Alçada: 10,53 m
* Superfície de l'ala 121,7 m²
* Pes buit: 28.000 kg
* Càrrega útil: 60 paracaigudistes
* Pes màxim d'enlairament: 61.000 kg
* Motors: 4× turbohèlice Progress AI-20L o AI-20M, 4.000 CV cada un
Rendiment
* Velocitat màxima: 777 km/h (419 nusos)
* Velocitat de creuer: 670 km/h
* Abast:
** Amb combustible màxim: 5.700 km
* Sostre de servei: 10.200 m
* Ràtio d'ascens: 10 m/s
Armament
* Metralladores: 2 canons automàtics de calibre 23 mm Nudelman-Rikhter NR-23 en una torreta de cua (només alguns avions)

## Referències

* ↑ «Antonov official website». [Consulta: 15 agost 2009].
* ↑ El mundo de la aviación (en castellà). Planeta de Agostini, 1989, p. 78. ISBN 8439510136.
* ↑ «An-12 Cub». Global Aircraft. Arxivat de l'original el 19 febrer 2006. [Consulta: 9 març 2006].
* ↑ «The Antonov An-12 & Shaanxi Y8». Airliners.net. Arxivat de l'original el 19 febrer 2006. [Consulta: 9 març 2006].

## Vegeu també

* Transall C-160
* EADS CASA C-295
* Lockheed C-130 Hercules

## Enllaços externs

* An-12 utilitzats per la Força Aèria Polonesa
* Fotografies de l'An-12
# Coprinus picaceus

Coprinus picaceus o Coprinopsis picacea és un fong sapròfit que pertany a la família Psathyrellaceae. És originari de la Gran Bretanya. Va ser descrit per primer cop l'any 1785 pel micòleg francès Jean Baptiste François Pierre Bulliard com a Agaricus picaceus. També se'l coneix amb el nom comú de pixacà de garsa. Aquesta espècie és verinosa i de vegades es pot confondre amb el comestible Coprinus comatus.

## Descripció

Té un píleu de 3-7 cm de llarg, de color bru negre, amb restes del vel abundants i flocoses, de color blanc, similars al plomatge d'un pigot. Presenta un peu de 10-20 cm amb taques blanques, de forma prima, és buit per dins, amb un bulb a la base. Es troba a vegades sobre sòl calcari. No té cap valor culinari.

## Referències

* ↑ Bulliard JBF.. Herbier de la France (en francès). 5, p. 192–240.
* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* 1 2 Gerhardt, Ewald; Xavier Llimona, Jordi Vila. Bolets dels Països Catalans i d'Europa. Barcelona: Omega, 2000. ISBN 84-282-1121-3.
* ↑ Grand guide encyclopédique des champignons, Jean-Louis Lamaison et Jean-Marie Polese, Artémis 1988, ISBN 2-84416-005-0
# Carles I d'Armanyac

Carles d'Armanyac,, nascut el 1425, mort el 3 de juny de 1497 a Castèlnòu de Montmiralh, a l'edat de 72 anys, va ser comte d'Armanyac de 1473 a 1491, i de comtat de Rodés de 1473 a 1497, i vescomte de Lomanha (1473-1491) i del Fesenzaguet (1451-1497). Fou el fill del comte Joan IV d'Armanyac i de Rodés, i d'Isabel d'Évreux.

## Biografia

A la mort el 1473 del seu germà Joan V, que no deixava fills mascles (el de la seva dona encinta fou assassinat pel rei de França) va esdevenir hereu del seu germà (Armanyac, Fesenzac, Rodés, Lomanha, Auvillars, etc.) i la successió fou consentida per la cort, ja que de moment no tenia fills; efectivament no va tenir successió de la seva dona, Caterina de Foix Candale († 1510), filla de Joan de Foix, comte de Benaugès i de Kendall, vescomte de Castillon i de Meilles, captal de Buch (1410 - † 1485) i de Margaret Kerdeston de La Pole Suffolk (1426-1485.) amb la qual s'havia casat el 26 de novembre de 1468; va tenir un bastard, Pere, que fou legitimat més tard i fou senyor d'Illa Jordà. El 1481 el rei va segrestar els seus dominis però al mancar de successió li va deixar l'usdefruit que va conservar fins al 1491 quan Armanyac, Fesenzac, Lomanha, Auvillars, i altres senyories foren cedits per la corona a Alan d'Albret, conservant el comtat de Rodès i el vescomtat de Fesenzaguet (el seu domini patrimonial cedit pel seu pare el 1451). Va morir sis anys més tard.
# Deimos

«Deimos» té aquests significats:
* Deimos (satèl·lit), satèl·lit del planeta Mart.
* Deimos (mitologia), divinitat de la mitologia grega.
# Castell Combe

Castle Combe, Castell Combe, és una població i una parròquia civil d'Anglaterra. Està situada a la zona de Cotswolds a Wiltshire, a 5 milles (8 km) al nord-oest de la població de Chippenham.
L'any 2011 tenia 344 habitants.

## Història

Castle Combe va tenir el privilegi de mercat setmanal des del segle xiv.
Durant el segle xv aquesta vila prosperà gràcies al fet que el cavaller de Norfolk Sir John Fastolf (1380–1459), en va promoure la indústria de la llana per a subministrar les tropes d'Enric V d'Anglaterra durant la guerra contra França.
A l'Església de St. Andrew hi ha un dels pocs rellotges d'estil medieval anglès que encara funcionen.
Castle Combe ha estat l'escenari on s'han rodat diverses pel·lícules, per exemple, el film musical de 1967 Doctor Dolittle, Find me a Spy, Catch me a Traitor, dirigida per Ray Austin o alguns episodis de la sèrie de televisió de l'inspector Poirot d'Agatha Christie.

## Referències

* ↑ «Wiltshire Community History - Census». Wiltshire Council. Arxivat de l'original el 23 d'octubre 2015. [Consulta: 24 setembre 2014].
* ↑ http://www.villagepumps.org.uk/pumpsWilts.htm
* ↑ Harris, Mark. Pictures at A Revolution. Penguin Press, 2008, p. 199-202

## Enllaços externs

* Castle Combe at VisitWiltshire
* Castle Combe Village Website
* Bed and Breakfast Accommodation Arxivat 2016-03-07 a Wayback Machine.
# Baby Gang

Zaccaria Mouhib (Lecco, Itàlia, 26 de juny de 2001), també conegut com a Baby Gang, és un raper Italiano. Va començar la seva carrera musical el 2018, llançant el seu EP de debut, EP1, el 2021.

## Carrera

El 2018, Baby Gang va llançar el seu senzill de debut, "Street", que va ser gravat en una estació de tren de Calolziocorte. El 2019 llançaria dos senzills més, "Education" i "Cella 1", inspirats en les seves experiències a la presó.
El maig de 2021, Baby Gang va llançar el seu primer EP, EP1; que va aconseguir el número 15 a la llista d'àlbums FIMI. Aquest mateix any va llançar el seu segon EP, Deliquente, que va aconseguir el número 7 a la mateixa llista.

## Qüestions legals

Entre 2020 i 2021, Baby Gang va ser condemnat per diversos delictes, com ara difamació, violació de la propietat intel·lectual i altres. El 20 d'agost del 2021, va rebre una DASPO de la policia milanesa per 2 anys al costat de Rondodasosa després d'uns disturbis en una discoteca; l'ordre li impedia entrar a bars, discoteques i llocs públics de la ciutat. L'abril del 2022, se li va concedir una exempció perquè pogués tocar en un club de Milà el 9 de maig.
El gener de 2022, Baby Gang va ser detingut juntament amb dos rapers més per quatre robatoris comesos a Milà i Sondrio; se sospitava que els tres rapers estaven darrere dels robatoris. A l'abril, va ser detingut per resistir-se a la detenció en atacar dos policies i fugir del lloc.
El 26 de gener de 2023, va ser condemnat a 4 anys i 10 mesos de presó per robatori.

## Referències

* ↑ Redazione. «Baby Gang, il post sui social del rapper: “Primo artista detenuto a girare un video a San Vittore"» (en italià), 01-04-2022. [Consulta: 30 gener 2023].
* ↑ «Paranoia, Baby Gang ha pubblicato un video girato in carcere» (en italià). Sky TG24, 02-05-2022. [Consulta: 18 maig 2022].
* ↑ Mordà, Luca. «Baby Gang: il primo progetto ufficiale EP1 è ricco di collaborazioni» (en italià). lacasadelrap.com, 14-05-2021. [Consulta: 18 maig 2022].
* ↑ Pagliari, Nicolò. «Baby Gang pubblica il suo album d'esordio DELINQUENTE» (en italià). lacasadelrap.com, 27-08-2021. [Consulta: 18 maig 2022].
* 1 2 «Robberies against young victims, also two well-known rappers in handcuffs» (en anglès), 20-01-2022. [Consulta: 25 novembre 2022].
* ↑ «Discoteche e bar vietati per i rapper Rondo Da Sosa e Baby Gang: il daspo» (en italià). Milano Today, 25-08-2021. [Consulta: 25 abril 2022].
* ↑ Nasto, Vincenzo. «Baby Gang suonerà a Milano nonostante il Daspo: come il rapper ha superato il divieto». music.fanpage.it, 27-04-2022. [Consulta: 29 abril 2022].
* ↑ «Rapper hurts two cops after being stopped in Milan». Agenzia Nazionale Stampa Associata, 12-04-2022. [Consulta: 2 maig 2022].
* ↑ «Trapper Baby Gang condannato a oltre 4 anni per rapina - Notizie - Ansa.it» (en italià), 26-01-2023. [Consulta: 11 octubre 2023].
# Coprincipat parlamentari

El coprincipat parlamentari és el terme emprat per la constitució d'Andorra per referir-se a la forma de govern de l'Estat andorrà. Aquest terme—així com el terme coprincipat constitucional— fan referència a una monarquia constitucional, en què, tanmateix, hi ha dos individus que de manera conjunta i indivisible són el cap d'Estat i que constitucionalment i històrica es coneixen com a coprínceps d'Andorra. Com les monarquies constitucionals, els poders del cap d'Estat del coprincipat constitucional són limitats i sobretot cerimonials, mentre que l'estructura de govern es basa en la democràcia parlamentària, amb un cap de govern que en la pràctica dirigeix la potestat executiva i que és elegit pel parlament.

## Vegeu també

* Copríncep d'Andorra

## Referències

* ↑ Constitució d'Andorra. Data d'accés: 13 de setembre, 2008
* ↑ Acta Núm. 8/1992. Consell General de les Valls. Data d'accés: 13 de setembre, 2008
* ↑ L'adolescent Andorra Arxivat 2007-11-17 a Wayback Machine.. Partit Socialdemòcrata d'Andorra. Data d'accés: 13 de setembre, 2008
# Bévillers

Bévillers és un municipi francès, situat a la regió dels Alts de França, al departament del Nord. L'any 2006 tenia 574 habitants. Limita al nord-est amb Saint-Hilaire-lez-Cambrai, a l'est amb Quiévy, al sud-est amb Béthencourt, al sud amb Beauvois-en-Cambrésis i a l'oest amb Boussières-en-Cambrésis.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 563 | 586 | 534 | 525 | 584 | 565 | 574 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Robert Lemaire | |
| 2008- | Michel Leduc | |
# Casa't amb mi!

Casa't amb mi! (títol original en alemany, Marry Me – Aber bitte auf Indisch) és una pel·lícula de comèdia alemanya de 2015 dirigida per Neelesha BaVora. És protagonitzada per Maryan Zaree, Steffen Groth, Fahri Yardim i Bharati Jaffrey. Es va estrenar a Alemanya el 2 de juliol de 2015. Aquesta pel·lícula ha estat doblada al català.

## Argument

La Kishori, soltera amb una filla, viu amb la seva germana Sonal en una casa a Berlín. Aquesta casa és propietat de la família i, a més de llogar els pisos a inquilins, la Kishori regenta una cafeteria a peu de carrer, que va fundar la seva difunta mare. Tot canvia quan reben la visita de l'àvia Sujata de l'Índia, que és estricta i tradicional. Aquesta vol vendre la casa llevat que Kishori es casi amb el pare de la seva filla, Robert. Robert és un dels inquilins de la casa i els dos decideix fingir que són una parella normal i comencen a planificar el casament indi. La situació es complica quan Sujata decideix contractar un nou cuiner pel restaurant, Karim.

## Repartiment

* Maryan Zaree com a Kishori, la protagonista de la pel·lícula i regenta del local
* Bharati Jaffrey com Sujata, àvia de Kishori
* Fahri Yardim com a Karim, nou cuiner
* Mira Kandathil com a Sonal, germana de Kishori
* Steffen Groth com a Robert, pare de Meena
* Rebecca Rudolph com a Laura
* Lila Marschall com a Meena, filla de Kishori
* Wolfgang Stumph com a Manfred, inquilí a la casa
* Renate Kröβner com a Uschi
* Idil Baydar com a Fatma
* Stephan Grossmann com a Joshi Kumar
* Knut Berger com a Dominik
* Grace Risch com a Erna
* Daniel Steiner com a Sebastian
* Serdar Somuncu com a taxista
* Laura de Boert com a Marta
* Irshad Panjatan com a Ankur
* Arfi Lamba com a Sr. Lamba

## Referències

* 1 2 «Casa't amb mi!». ésAdir. [Consulta: 2 maig 2020].
* ↑ «Marry me!» (en alemany). NFP. [Consulta: 3 maig 2020].
* ↑ «Marry Me - Aber bitte auf Indisch. Plot» (en anglès). IMDb. [Consulta: 2 maig 2020].
* ↑ «Casa't amb mi!». TV3, 03-05-2020. [Consulta: 3 maig 2020].
* ↑ «Marry Me! - Inhalt» (en alemany). NFP. [Consulta: 2 maig 2020].
* ↑ «Marry Me (Aber Bitte auf Indisch) ***» (en anglès). We Are The Film Fans. [Consulta: 3 maig 2020].
* ↑ «Marry Me - Aber bitte auf Indisch. Full Cast & Crew» (en anglès). IMDb. [Consulta: 2 maig 2020].